CELEX: 62021CN0403
Language: et
Date: 2021-06-29 00:00:00
Title: Kohtuasi C-403/21: Eelotsusetaotlus, mille on esitanud Consiliul Naţional de Soluţionare a Contestaţiilor (Rumeenia) 29. juunil 2021 – SC NV Construct SRL versus Judeţul Timiş

4.10.2021   
            
            
               ET
            
            
               Euroopa Liidu Teataja
            
            
               C 401/3
            
         
      Eelotsusetaotlus, mille on esitanud Consiliul Naţional de Soluţionare a Contestaţiilor (Rumeenia) 29. juunil 2021 – SC NV Construct SRL versus Judeţul Timiş
      (Kohtuasi C-403/21)
      (2021/C 401/03)
      Kohtumenetluse keel: rumeenia
      
         Eelotsusetaotluse esitanud kohus
      
      Consiliul Naţional de Soluţionare a Contestaţiilor
      
         Põhikohtuasja pooled
      
      
         Kaebuse esitaja: SC NV Construct SRL
      
         Hankija: Judeţul Timiş
      
         Menetlusosaline: SC Proiect Construct Regiunea Transilvania SRL
      
         Eelotsuse küsimused
      
      
                  1.
               
               
                  Kas direktiivi [2014/24 (1)] artiklit 58, proportsionaalsuse põhimõtet ja vastutuse põhimõtet tuleb tõlgendada nii, et hankijal on õigus kehtestada tehnilise pädevuse kriteeriumid, see tähendab hinnata vajadust lisada või mitte lisada hankedokumentidesse tehnilise ja kutsealase pädevuse kriteeriumid ning sobivus tegeleda kutsetööga, mis tuleneksid eriseaduste sätetest, väheolulise hankelepingu raames tehtavate tegevuste puhul?
               
            
                  2.
               
               
                  Kas läbipaistvuse ja proportsionaalsuse põhimõtetega on vastuolus hankedokumentidele automaatne selliste kvalifitseerimiskriteeriumide lisamine, mis tulenevad sõlmitava hankelepinguga seotud tegevuse suhtes kohaldatavatest eriseadustest, mida ei ole hankedokumentides ette nähtud ja mida hankija on otsustanud ettevõtjatele mitte kehtestada?
               
            
                  3.
               
               
                  Kas direktiivi artikliga 63 ja proportsionaalsuse põhimõttega on vastuolus see, kui [hanke]menetlusest jäetakse välja pakkuja, kes ei ole nimeliselt määranud ettevõtjat alltöövõtjaks, et tõendada vastavust teatavatele tehnilise ja kutsealase pädevuse ning kutsetööga tegelemise sobivusega seotud kriteeriumidele, mis tulenevad eriseaduste sätetest, mida ei ole hankedokumentides ette nähtud, kui asjaomane pakkuja on valinud mõne muu lepinguvormi spetsialistide osalemiseks lepingus, see tähendab hankelepingu/teenuste osutamise lepingu, või on esitanud kinnituse nende kättesaadavuse kohta? Kas ettevõtjal on õigus määratleda oma korraldus ja lepingulised suhted kontsernisiseselt ja kas mõned teenuseosutajad/tarnijad võivad samuti osaleda hankes, arvestades, et see teenuseosutaja ei kuulu üksuste hulka, kelle suutlikkusele pakkuja kavatseb tugineda asjakohaste kriteeriumide täitmise tõendamisel?
               
            
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL, riigihangete kohta ja direktiivi 2004/18/EÜ kehtetuks tunnistamise kohta (ELT 2014 L 94, lk 65).